**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

9. septembra 2022

**Návrh**

**na schválenie predĺženia nájmu objektu na Kľukatej ulici v Bratislave, súpisné č. 1658, vedeného na LV č. 2983 v k. ú. Ružinov a priľahlého pozemku vo vlastníctve Bratislavského samosprávneho kraja, ako prípad hodný osobitného zreteľa, zmenou Uznesenia Bratislavského samosprávneho kraja č. 88/2014 zo dňa 12. 12. 2014**

Materiál predkladá: Materiál obsahuje:

Mgr. Juraj Droba, MBA, MA 1. Návrh uznesenia

predseda 2. Dôvodovú správu

Bratislavského samosprávneho kraja 3. Stanoviská komisií

4. Prílohy

Zodpovední:

Ing. Patrícia Mešťan, MA

riaditeľka

Úradu Bratislavského samosprávneho kraja

JUDr. Matúš Šaray

vedúci právneho oddelenia

Úradu Bratislavského samosprávneho kraja

Spracovatelia:

JUDr. Matúš Šaray

vedúci právneho oddelenia

Mgr. Viliam Náčiniak

referent právneho oddelenia

Bratislava

september 2022

N á v r h u z n e s e n i a

**UZNESENIE č. ......../2022**

zo dňa 09. 09. 2022

Zastupiteľstvo Bratislavského samosprávneho kraja po prerokovaní materiálu

**A mení**

Uznesenie Zastupiteľstva Bratislavského samosprávneho kraja č. 88/2014 v časti A zo dňa 12. 12. 2014, ktorým Zastupiteľstvo Bratislavského samosprávneho kraja schválilo ako prípad hodný osobitného zreteľa podľa § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov nájom nehnuteľného majetku – stavby, zariadenie pestúnskej starostlivosti Kľukatá 36, súpisné č. 1658 v Bratislave tak, že znenie **dohodnutej doby nájmu** **v** **bode A v časti „s podmienkami“** je nasledovné:

* nájom dohodnutý do **31. 12. 2023** s účinnosťou od 31. 07. 2015

**B ukladá**

riaditeľke Úradu Bratislavského samosprávneho kraja zabezpečiť prípravu spracovania a podpisu Dodatku č. 2 k Zmluve č. 2015-143-SaRP zo dňa 30.03.2015 o prenájme medzi Bratislavským samosprávnym krajom a občianskym združením DOMOV – DÚHA, Pavlovova 5, 821 08 Bratislava, IČO: 30854865

Termín: 30. 11. 2022

**D ô v o d o v á s p r á v a**

Bratislavský samosprávny kraj (ďalej len „BSK“) realizoval so svojimi partnermi v období 12/2014 – 04/2017 projekt „Bezpečný ženský dom“ (ďalej len „BŽD“) v rámci Nórskeho finančného mechanizmu 2009 - 2014, program SK 09 Domáce a rodovo podmienené násilie. V rámci projektu vystupoval BSK ako Partner č. 1. Cieľom podporeného projektu bolo zriadenie BŽD v Ružinove - Prievoz (BA II.) (v spolupráci s Občianskym združením DOMOV - DÚHA – Prijímateľom projektu) a skvalitnenie bytového štandardu obytných jednotiek a príslušenstva BŽD v Petržalke (BA V.), ktoré zabezpečilo Občianske združenie Brána do života – Partner č. 2. Uvedené zariadenia poskytujú pomoc, podporu a služby ženám ohrozeným násilím alebo zažívajúce násilie. Pomoc je poskytovaná aj ich deťom. Zrealizovaný projekt tak reaguje na potrebu vzniku i rozšírenia špecializovaných bezpečných ženských domov, ako aj zvýšenia kapacity existujúcich podporných špecializovaných služieb pre ženy a deti zažívajúce násilie.

Uznesením č. 88/2014 zo dňa 12.12.2014 schválilo Zastupiteľstvo BSK prenájom zrekonštruovaného objektu na Kľukatej ulici a priľahlého pozemku, ktoré sú vo vlastníctve BSK, v prospech Občianskeho združenia DOMOV - DÚHA, za účelom zabezpečenia prevádzky BŽD a poskytovania služieb ženám ohrozeným násilím a zažívajúcim násilie a ich deťom.

Nájomná zmluva bola pôvodne uzavretá na dobu určitú, a to 6 rokov, od 31.7.2015. Tento časový interval mal zabezpečiť poskytovanie predmetných služieb v rámci povinnej udržateľnosti projektu. Projekt bol však počas jeho implementácie predĺžený a záverečná správa projektu bola schválená dňa 30.11.2017, čo je považované za oficiálne ukončenie projektu. Nájom bol z dôvodu udržateľnosti projektu (5 rokov) Uznesením Zastupiteľstva BSK č. 352/2021 zo dňa 29.03.2021 predĺžený do 30.11.2022.

Občianske združenie DOMOV - DÚHA funguje ako poskytovateľ sociálnej služby vedený na BSK v Registri poskytovateľov sociálnych služieb. Uvedený subjekt má dlhoročné skúsenosti s prácou so ženami, na ktorých je páchané násilie a ich deťmi a prevádzkuje aj krízové stredisko, ktorého cieľom je poskytnúť azyl a plnohodnotnú všestrannú starostlivosť ľuďom, ktorí sa ocitli v nepriaznivej životnej situácii. Občianske združenie DOMOV - DÚHA v súlade so zákonom č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov poskytuje v prvom rade krízovú intervenciu, ubytovanie na určitý čas, sociálne poradenstvo, pomoc pri uplatňovaní práv a právom chránených záujmov, utvára podmienky na prípravu stravy, výdaj stravy, vykonávanie nevyhnutnej osobnej hygieny, upratovanie, pranie, žehlenie a údržbu bielizne a šatstva, záujmovú činnosť.

Dĺžkaubytovania prijímateľov sociálnej služby na dobu určitú je 6 mesiacov, v odôvodnených prípadoch až 1 rok.

Nájomca požiadal o ďalšie predĺženie nájmu z dôvodu zabezpečenia kontinuálneho poskytovania služieb. Občianske združenie DOMOV - DÚHA v súčasnosti poskytuje sociálnu službu v zariadení núdzového bývania ženám a matkám s deťmi ohrozenými domácim a rodovo podmieneným násilím na 6 rodinných miestach (max. počet miest 16).

Vzhľadom na cieľovú skupinu a sociálnu službu, ktorú občianske združenie aktuálne poskytuje, Odbor sociálnych vecí Úradu BSK navrhuje predĺžiť dobu nájmu do 31.12.2023, a to z dôvodu, že odbor aktuálne pracuje na novej koncepcii rozvoja sociálnych služieb v územnom obvode BSK, z ktorej vyplynú potreby na sociálne služby na území BSK na ďalšie obdobie.

**Osobitný zreteľ:**

Samosprávny kraj sa pri výkone samosprávy stará o všestranný rozvoj svojho územia a o potreby svojich obyvateľov. Sociálna služba poskytovaná občianskym združením DOMOV - DÚHA je poskytovaním všeobecne prospešnej služby obyvateľom Bratislavského samosprávneho kraja a zachovanie prevádzkovania služby je vo verejnom záujme.

Podľa § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov o nájmoch majetku vyššieho územného celku z dôvodu hodného osobitného zreteľa rozhodne zastupiteľstvo vyššieho územného celku trojpätinovou väčšinou všetkých poslancov; ustanovenia odsekov 1 až 3 a 5 až 7 § 9a zákona č. 446/2001 Z. z. v z. n. p. sa nepoužijú. Návrh zmeny dohodnutých podmienok nájmu je podľa platného právneho poriadku Slovenskej republiky potrebné schváliť v súlade s uvedeným ustanovením. Osobitný zreteľ musí byť zdôvodnený; zámer prenajať majetok týmto spôsobom je vyšší územný celok povinný zverejniť najmenej 15 dní pred schvaľovaním nájmu zastupiteľstvom na svojej úradnej tabuli a na svojej internetovej stránke, pričom tento zámer musí byť zverejnený počas celej tejto doby

**Stanoviská komisií Zastupiteľstva BSK**

**Bod: Návrh na schválenie predĺženia nájmu objektu na Kľukatej ulici v Bratislave, súpisné č. 1658, vedeného na LV č. 2983 v k. ú. Ružinov a priľahlého pozemku vo vlastníctve Bratislavského samosprávneho kraja, ako prípad hodný osobitného zreteľa, zmenou Uznesenia Bratislavského samosprávneho kraja č. 88/2014 zo dňa 12. 12. 2014**

|  |  |  |  |  |  |
| --- | --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | | **Akceptované / Neakceptované** | **Zapracované / Nezapracované** |
| Finančná komisia | Finančná komisia odporúča Zastupiteľstvu BSK prerokovať predložený materiál a schváliť v predloženej podobe. | Prítomní  Za  Proti  Zdržal  Nehlasoval | 6  6  0  0  0 |  |  |
| Komisia dopravy | Komisia dopravy odporúča zastupiteľstvu BSK prerokovať a schváliť materiál v predloženej podobe. | Prítomní  Za  Proti  Zdržal  Nehlasoval | 9  9  0  0  0 |  |  |
| Komisia zdravotníctva a sociálnych vecí | Komisia zdravotníctva a sociálnych vecí odporúča Zastupiteľstvu BSK uvedený materiál prerokovať a schváliť v predloženom znení. | Prítomní  Za  Proti  Zdržal  Nehlasoval | 10  10  0  0  0 |  |  |
| Komisia školstva, mládeže a športu | Komisia školstva, mládeže a športu odporúča Zastupiteľstvu BSK prerokovať predložený materiál  a schváliť v predloženej podobe. | Prítomní  Za  Proti  Zdržal  Nehlasoval | 11  11  0  0  0 |  |  |
| Komisia životného prostredia, regionálneho rozvoja a územného plánovania | Materiál nebol prerokovaný, keďže komisia nebola uznášaniaschopná. | Prítomní  Za  Proti  Zdržal  Nehlasoval |  |  |  |
| Komisia európskych záležitostí,  regionálnej spolupráce a  cestovného ruchu | KEZRSaCR odporúča zastupiteľstvu BSK prerokovať predložený materiál. | Prítomní  Za  Proti  Zdržal  Nehlasoval | 6  6  0  0  0 |  |  |
| Komisia kultúry | Komisia kultúry odporúča Zastupiteľstvu BSK uvedený materiál prerokovať a schváliť v predloženej podobe. | Prítomní  Za  Proti  Zdržal  Nehlasoval | 7  7  0  0  0 |  |  |
| Komisia majetku, investícií a verejného obstarávania | Komisia majetku, investícií a verejného obstarávania odporúča Zastupiteľstvu BSK prerokovať predložený materiál a schváliť v predloženej podobe. | Prítomní  Za  Proti  Zdržal  Nehlasoval | 4  4  0  0  0 |  |  |